ভারত সফরে জার্মান চ্যান্সেলর ফ্রেডরিখ মার্জ, বৈঠক মোদির সঙ্গে

ওয়েবডেস্ক- ভারতে (India) আসছে জার্মান চ্যান্সেলর ফ্রেডরিখ মার্জ (German Chancellor Friedrich Merz) । আগামী ১২ জানুয়ারি দুদিনের সফরে ভারতে আসছেন তিনি। সোমবার এমনটাই জানা গেছে বিদেশমন্ত্রক সূত্রে। ১২ তারিখ আহমেদাবাদের পা রাখবেন তিনি। সেখানেই এই দ্বিপাক্ষিক বৈঠক করবেন প্রধানমন্ত্রী নরেন্দ্র মোদির (Narendra Modi) সঙ্গে। এটি ফ্রেডরিখ মার্জ-এর প্রথম ভারত সফর হতে চলেছে। ফ্রেডরিখের ভারত সফর নিয়ে আশাবাদি বিদেশমন্ত্রক। জার্মান চ্যান্সেলরের এই সফর দুই দেশের সম্পর্ককে আরও জোরালো ও শক্তিশালী করবে। ভারত-জার্মানির মধ্যে এই দূরদর্শী অংশীদারিত্ব বৃহত্তর আন্তর্জাতিক স্তরে গুরুত্বপূর্ণ বলেই মনে করছে কূটনৈতিক মহল।

জানা গেছে, বাণিজ্য, বিনিয়োগ, প্রতিরক্ষা, দক্ষতা, প্রযুক্তি, শিক্ষাক্ষেত্রে দু দেশের সহযোগিতা কীভাবের আরও বৃদ্ধি করা যায়, সেই নিয়ে আলোচনা হতে পারে। এছড়াও নিরাপত্তা, বিজ্ঞান, উদ্ভাবন ও গবেষণার মতো গুরুত্বপূর্ণ বিষয়গুলি আলোচনায় স্থান পেতে পারে।

আরও পড়ুন- হাসপাতালে সোনিয়া গান্ধী! আচমকা কী হল? এখন কেমন আছেন তিনি?

একইসঙ্গে বাণিজ্য, প্রযুক্তি, শিক্ষা-সহ বিভিন্ন ক্ষেত্রে দু’দেশের মধ্যে যে পূর্ব চুক্তিগুলি হয়েছে তার অগ্রগতিও এই আলোচনায় গুরুত্ব পাবে। প্রসঙ্গত, আগামী ফেব্রুয়ারিতে ভারতে আসতে চলেছেন ফরাসি প্রেসিডেন্ট ইমানুয়েল ম্যাক্রোঁ। তার আগে জার্মান চ্যান্সেলরের এই সফর যথেষ্ট গুরুত্বপূর্ণ। আহমেদাবাদের পর বেঙ্গালুরুতে যাবেন ফ্রেডরিখ।